sagorsarker/bangla-wikipedia huggingface dataset:
রিজিওন্যাল ফোর ডে কম্পিটিশন

রিজিওন্যাল ফোর ডে কম্পিটিশন () ওয়েস্ট ইন্ডিজের প্রথম-শ্রেণীর ক্রিকেট প্রতিযোগিতাবিশেষ। পূর্বে এ প্রতিযোগিতাটি শেল শীল্ড ও ক্যারিব বিয়ার কাপ নামে পরিচিত ছিল। ক্রিকেট ওয়েস্ট ইন্ডিজ কর্তৃক এ প্রতিযোগিতার আয়োজন করা হয়। ২০১৩-১৪ মৌসুমের প্রতিযোগিতায় শিরোপা বিজয়ী দলকে ডব্লিউআইসিবি প্রেসিডেন্টস ট্রফি ও নক-আউট প্রতিযোগিতায় জর্জ হ্যাডলি/এভারটন উইকস ট্রফি প্রদান করা হয়। পূর্বেকার কয়েক মৌসুমে প্রতিযোগিতার শিরোপা বিজয়ী দলকে হ্যাডলি/উইকস ট্রফি প্রদান করা হয়েছে। ২০১৭-১৮ মৌসুম থেকে প্রতিযোগিতায় বাণিজ্যিকভাবে ডিজিসেলের সাথে চুক্তিবদ্ধ হওয়ায় এ প্রতিযোগিতাটি ডিজিসেল ফোর ডে চ্যাম্পিয়নশীপ নামে পরিচিতি পাচ্ছে। ২০১৯-২০ মৌসুমের প্রতিযোগিতাটি ওয়েস্ট ইন্ডিজ চ্যাম্পিয়নশীপ নামে পরিচতি পাচ্ছে।
সাতটি ক্যারিবীয় দলের মাঝে এ প্রতিযোগিতাটি অনুষ্ঠিত হয়। মাঝে-মধ্যে অন্যান্য দেশের দলও এতে অংশ নেয়। চারটি ক্যারিবীয় দল - বার্বাডোস, গায়ানা, জ্যামাইকা এবং ত্রিনিদাদ ও টোবাগো তাদের দেশ থেকে এবং দুইটি দল - লিওয়ার্ড আইল্যান্ডস ও উইন্ডওয়ার্ড আইল্যান্ডস দল এতে অংশ নেয়। শেষের দুইটি দল কম্বাইন্ড আইল্যান্ডস নামে কয়েকটি দেশ ও অঞ্চলকে যুক্ত করে পূর্বে অংশ নিয়েছিল। ২০০৭-০৮ মৌসুমের শুরুতে কম্বাইন্ড ক্যাম্পাসেস ও কলেজের ক্রিকেট দল (সিসিসি ক্রিকেট দল) এ প্রতিযোগিতায় যুক্ত হয়। তবে, জুলাই, ২০১৪ সালে ডব্লিউআইসিবি ঘোষণা করে যে, ডব্লিউআইসিবির ক্রিকেট পরিচালক রিচার্ড পাইবাস মার্চ, ২০১৪ সালের এক প্রতিবেদনে পরিবর্তনের অংশ হিসেবে দলটিকে বাদ দেয়া হয়েছে।
বর্তমানে এ প্রতিযোগিতায় দ্বৈত রাউন্ড-রবিন লীগ পদ্ধতিতে অনুষ্ঠিত হচ্ছে। সর্বাধিকসংখ্যক পয়েন্ট লাভের অধিকারী দল শিরোপা বিজয় করবে। ২০১৪-১৫ মৌসুমের পূর্বে প্রতিযোগিতাটি কেবলমাত্র একবার রাউন্ড-রবিন লীগ পদ্ধতিতে খেলার পর সেমি-ফাইনাল ও ফাইনাল খেলায় সীমাবদ্ধ ছিল। অতীতে কোন নক-আউট পদ্ধতি ছিল না ও প্রয়োজনে যৌথভাবে ট্রফি প্রদান করা হতো।
বর্তমান শিরোপাধারী দল হচ্ছে গায়ানা। বার্বাডোস দল সর্বাধিকসংখ্যক বাইশবার (একবার যৌথভাবে) শিরোপা জয় করে। অন্যদিকে, জ্যামাইকা সর্বাধিকসংখ্যক ধারাবাহিকভাবে পাঁচবার জয় করেছে।
২০০৭-০৮ মৌসুম থেকে নিম্নবর্ণিত দলগুলো প্রত্যেক প্রতিযোগিতায় প্রতিদ্বন্দ্বিতা করেছে:
এছাড়াও, নিম্নবর্ণিত দলসমূহ প্রতিযোগিতায় অংশ নিয়েছে:
২০১০-১১ মৌসুম থেকে পেশাদারী ক্রিকেট লীগ চালু হবার পূর্ব-পর্যন্ত অংশগ্রহণকারী দলসমূহ একে-অপরের সাথে একবার দ্বৈত রাউন্ড-রবিন পদ্ধতিতে অংশ নেয়। এরপর, লীগের শীর্ষ চার দল সেমি-ফাইনালে অবতীর্ণ হয়।
নিম্নবর্ণিত পদ্ধতিতে পয়েন্ট প্রদান করা হয়:
অসমাপ্ত খেলা
ড্র খেলায় সমান রান
পরিত্যক্ত খেলা
কোন কারণে খেলা না হলে বা ১ম ইনিংসের মাধ্যমে ফলাফল না হলে উভয় দল ৩ পয়েন্ট করে পাবে।
বিজাবর রাজ্য

বিজাবর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।
বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়।
রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷ 
১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷
১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷
বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷
তুঘ

তুঘ (, , বা ) বা সুলদ () হলো একটি দন্ড যার শীর্ষে ঘোড়া বা ইয়াক এর বিভিন্ন রংয়ের পুচ্ছলোম বৃত্তাকারে সজ্জিত থাকে। এটি ঐতিহাসিকভাবে মঙ্গোল সাম্রাজ্যের আমলে উড্ডয়ন করা হতো যা পরে তুর্ক-মঙ্গোল এবং উসমানীয় সাম্রাজ্যের তুর্কি খানাতসমূহের মধ্যে গৃহীত হয়। 
সপ্তদশ শতাব্দীতে, এটি বানছাক (, ) নামে স্ল্যাভীয় অশ্বারোহীদের (কসাক সৈনিকগণ, হাইদামাকা) দ্বারা গৃহীত হয়। এটি এখনো পোলিশ সেনাবাহিনীর কিছু ইউনিট কর্তৃক ব্যবহৃত হয়।
সাদা লোম আবৃত নিশান শান্তি প্রতীক হিসাবে ব্যবহার করা হয়, যেখানে কালো নিশান ছিলো যুদ্ধের জন্য। ঘোড়ার পুচ্ছ ব্যবহার প্রতীকী কারণ ঘোড়া মঙ্গোলদের জীবিকা নির্বাহের মূল কেন্দ্র ছিল। এটি মরিন খুর (মঙ্গোলীয় বাদ্যযন্ত্র) এর জন্য ঘোড়ার লেজের চুল ব্যবহারের অনুরূপ।
মূল সাদা নিশানটি ইতিহাসের প্রথম দিকে বিলীন হয়ে যায়, তবে কালো নিশানটি চেঙ্গিস খানের আত্মার ভাণ্ডার হিসাবে বেঁচে যায়। মঙ্গোলরা নিশানটিকে সম্মান জানাতে থাকে এবং ১৭শ শতাব্দীতে জানাবাজারে (১৬৩৫-১৭২৩) কালো নিশানটি উড়ানো ও সুরক্ষার বিশেষ উদ্দেশ্যসহ একটি আশ্রম তৈরি করে। ১৯৩৭ সালের দিকে জাতীয়তাবাদী, সন্ন্যাসী এবং বুদ্ধিজীবীদের পরম শুদ্ধি এবং আশ্রমগুলির ধ্বংসের মাধ্যমে কালো নিশানটি বিলীন হয়ে গেল।
১৯৯০ এর দশকের গোড়ার দিকে গণতন্ত্র গৃহীত হওয়ার পরে পূর্ববর্তী কমিউনিস্ট লাল পতাকার পরিবর্তে ঐতিহ্যবাহী মঙ্গোলিয় রাষ্ট্রের প্রতীক হিসাবে নয়টি সাদা নিশানসমূহ নতুনভাবে তাৎপর্যপূর্ণ হয়েছিল।
মঙ্গোলদের দ্বারা প্রবর্তিত রাষ্ট্রীয় নিশান, নয় মূল সাদা পতাকা (), ছিলো একটি গোলাকার পৃষ্ঠ থেকে ঝুলানো সাদা ঘোড়ার লেজের চুলের সাথে শীর্ষে একটি শিখা বা ত্রিশূলের অনুরূপ আকৃতি দ্বারা সজ্জিত নয়টি পতাকা দন্ড। নয়টি সাদা পতাকা ছিলো একটি শান্তির প্রতীক যা দ্বারা কেবলমাত্র মঙ্গোলীয় খানদের দ্বারা তাদের ইয়ুর্ত (এক ধরনের তাবু) এর সামনে ব্যবহৃত হতো। কেন্দ্রস্থিত নিশান বা পতাকাটি বাকীগুলির চেয়ে আকারে বড় এবং অন্য আটটির মাঝখানে স্থাপিত। আধুনিক মঙ্গোলিয় নয়টি সাদা পতাকা রাখা হয় উলানবাতার এর সরকারি প্রাসাদে।
চার মূল কালো পতাকা (, ) যুদ্ধের সময় ব্যবহৃত হতো। এটি কালো ঘোড়ার লেজের চুল দিয়ে তৈরি এবং একই রকমভাবে উড়ানো হতো। সচিত্র মতে জাপানি সচিত্র ধারাবিবরণী "মোকো শুরাই একোতোবা" অনুযায়ী জাপান আক্রমণকারী মঙ্গোলীয় ইউয়ান বহরের নিশান বা পতাকা ছিল কালো। আধুনিক মঙ্গোলিয় কালো পতাকাগুলি প্রতিরক্ষা মন্ত্রণালয়ে রাখা হয়েছে।
মঙ্গোলিয় সশস্ত্র বাহিনীর মধ্যে, সামরিক পতাকা দন্ডের শীর্ষে কারুকার্য হিসাবে কালো তুঘ ব্যবহৃত হয়, যেখানে সাদা তুঘ ব্যবহৃত হয় মঙ্গোলিয় স্টেট অনার গার্ড দ্বারা এবং নাগরিক সুরক্ষা পরিষেবাদির পতাকার দন্ডের শীর্ষে কারুকার্য হিসাবে।
বেরী রাজ্য

বেরী রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি অন্যতম ক্ষুদ্রতর সনদ রাজ্যগুলির মধ্যে একটি ছিলো৷ রাজ্যটির আয়তন ছিলো ৮২.৮৭ বর্গ কিলোমিটার এবং ১৯০১ খ্রিস্টাব্দের জনসংখ্যা অনুসারে মোট জনসংখ্যা ছিলো ৪,২৯৭ জন৷ রাজ্যটির রাজধানী ছিলো বেরী নগর পঞ্চায়েতে, রাজ্যটির অর্ধেক বসতি ছিলো শহরেই, ঐ বছরের জনগণনা অনুসারে বেরী শহরের জনসংখ্যা ছিলো ২,৩৮৭ জন৷ বর্তমানে এটি উত্তরপ্রদেশ রাজ্যের হামিরপুর জেলাতে অবস্থিত জেলাসদর হামিরপুর শহর থেকে ৩০ কিলোমিটার দূরে বেতোয়া নদীর তীরে অবস্থিত৷
বুন্দেলখণ্ড এজেন্সির উত্তর-পশ্চিম কোণে অবস্থিত এই রাজ্যটি পার্শ্ববর্তী বাউনী রাজ্যর সাথে একত্রিত হয়ে সরাসরি ব্রিটিশ প্রশাসনিক ভারতের অভ্যন্তরে একটি ছিটমহলের মতো সৃষ্টি করেছে, যদিও উভয়ই ছিলো মধ্য ভারত এজেন্সির অন্তর্গত দেশীয় রাজ্য৷ 
দেওয়ান আচার্য সিং খ্রিস্টীয় অষ্টাদশ শতাব্দীর মধ্যভাগে এই রাজ্যটি প্রতিষ্ঠা করেছিলেন, মূলত তিনি ছিলেন একজন জায়গীরদার৷ তার পিতা দেওয়ান মাহ্মা রায় ছিলেন গোয়ালিয়র রাজ্যের করাইহার জায়গীরদার৷ তিনি অষ্টাদশ শতাব্দীর মধ্যভাগে জালোন জেলার সন্দি শহরে চলে আসেন৷
রাও যুগল প্রসাদের রাজত্বকালে ১৮০৯ খ্রিস্টাব্দে বেরী রাজ্যটি একটি ব্রিটিশ করদ রাজ্যে পরিণত হয়।
১৯৫০ খ্রিস্টাব্দের পয়লা নভেম্বর তারিখে রাজ্যটির শেষ রাজা যোগেন্দ্র সিং রাজ্যটিকে ভারতীয় অধিরাজ্যের অন্তর্ভুক্ত করার চুক্তিপত্রে সম্মতিস্বাক্ষর করলে এটি তৎকালীন যুক্তপ্রদেশ রাজ্যের হামিরপুর জেলার অন্তর্ভুক্ত হয়।
বেরী দেশীয় রাজ্যের শাসকগণ প্রাথমিকভাবে দেওয়ান পরে রাও এবং আরো পরে ১৯৪৫ খ্রিস্টাব্দে রাজা উপাধিতে ভূষিত হতেন।
সানওয়াপ্টা পর্বত

সানওয়াপ্টা পর্বত (স্থানীয়ভাবে সানওয়াপ্টা চূড়া নামে পরিচিত) কানাডার আলবার্টা প্রদেশের জেসপার জাতীয় উদ্যানে সানওয়াপ্টা নদীর উপত্যাকায়, 'বিউটি' নালী ও কলাম্বিয়া বরফক্ষেত্রের ঠিক উত্তরে এবং জোনাস নালীর পশ্চিম দিকে অবস্থিত একটি পর্বত। 'সানওয়াপ্টা' শব্দটি "স্টোনি ইন্ডিয়ান" জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। ১৯০৬ সালে সানওয়াপ্টা নদীর নাম অনুসারে এই পর্বতের নাম রাখা হয়। একই বছর জিমি সিম্পসন সর্বপ্রথম এই পর্বত আরোহণ করেছিলেন। পর্বতটি আলবার্টার 'আইসফিল্ড পার্কওয়ে' নামে খ্যাত মহাসড়ক ৯৩ হতে দেখা যায়।
সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল () হামাগুড়ি দিয়ে ওঠার জন্য বেশি ব্যবহার হয়।
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদীতে পতিত হয়।
মোহাম্মদ মকবুল হোসেন

মোহাম্মদ মকবুল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৬ আসনের সংসদ সদস্য ছিলেন।
মোহাম্মদ মকবুল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৬ আসন থেকে সংসদ সদস্য নির্বাচিত হন।
এ কে এম মোরশেদ

এ কে এম মোরশেদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৮ আসনের সংসদ সদস্য ছিলেন।
এ কে এম মোরশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৮ আসন থেকে সংসদ সদস্য নির্বাচিত হন।
চৌধুরী মোতাহার হোসেন

চৌধুরী মোতাহার হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৯ আসনের সংসদ সদস্য ছিলেন।
চৌধুরী মোতাহার হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৯ আসন থেকে সংসদ সদস্য নির্বাচিত হন।
মোহাম্মদ মোহসীন

মোহাম্মদ মোহসীন (২১ মে ১৯৩১– ৮ অক্টোবর ২০০৪) ছিলেন বাংলাদেশি আইনজীবী, মুক্তিযোদ্ধা ও রাজনীতিবিদ। তিনি তৎকালীন রাজশাহী-১০ ও রাজশাহী-১১ আসনের সংসদ সদস্য ছিলেন।
মোহাম্মদ মোহসীন ২১ মে ১৯৩১ সালে তৎকালীন ব্রিটিশ ভারতের চাঁপাইনবাবগঞ্জের শিবগঞ্জের বিনোদপুর ইউনিয়নের কবিরাজটোলা গ্রামে জন্মগ্রহণ করেন। তার পিতার নাম আব্দুল আজিজ ও মাতার নাম আয়না বেগম।
তিনি ১৯৪৭ সালে চাঁপাইনবাবগঞ্জের শিবগঞ্জের দাদনচক হাই মাদ্রাসা থেকে ম্যাট্রিকুলেশন পাস করেন। ১৯৫০ সালে রাজশাহী গভ. কলেজ থেকে বিএ এবং ১৯৫৭ সালে রাজশাহী বিশ্ববিদ্যালয় থেকে এলএলবি ডিগ্রী লাভ করেন।
১৯৫৭ পরবর্তী সময়ে পরিবারসহ চাঁপাইনবাবগঞ্জের বিনোদপুর থেকে রাজশাহী শহরে স্থায়ী হোন। ব্যক্তিগত জীবনে তিন ছেলে ও দুই মেয়ের জনক।
মোহাম্মদ মোহসীন আইনজীবী ছিলেন। তিনি ১৯৭২-১৯৭৬ সাল পর্যন্ত বৃহত্তর রাজশাহী জেলার জিপি (গভ. প্লিডার) ছিলেন।
তিনি রাজশাহী আইন কলেজে দীর্ঘদিন শিক্ষকতা করেন। মৃত্যুবধি রাজশাহী আইন কলেজের গভর্নিং বডির প্রতিষ্ঠাতা-সভাপতির দায়িত্ব পালন করেন।
তিনি সোনালী ব্যাংকের পরিচালক ছিলেন।
তিনি রাজশাহী জেলা জাতীয় যক্ষা সমিতির নির্বাহী সদস্য, রাজশাহী হোমিওপ্যাথ কলেজর নির্বাহী সদস্য, রাজশাহী বিশ্ববিদ্যালয়ের নির্বাচিত একাধিকবারের সিনেট এবং সিন্ডিকেট সদস্য ছিলেন।
মোহাম্মদ মোহসীন ১৯৬২ পরবর্তী সময়ে দুই মেয়াদে বৃহত্তর রাজশাহী শহর আওয়ামী লীগের সভাপতি ছিলেন। তিনি ১৯৬৮-১৯৭৩ সালে রাজশাহী জেলা আওয়ামী লীগের সাংগঠনিক সম্পাদক ও পরবর্তীতে একাধিকবার রাজশাহী জেলা আওয়ামী লীগের সাধারণ সম্পাদক এবং সভাপতির হিসেবে দায়িত্ব পালন করেন।
১৯৭০ সালের তৎকালীন পাকিস্তানের সাধারণ নির্বাচনে প্রাদেশিক পরিষদে আওয়ামীলীগ পার্লামেন্টারী বোর্ড কর্তৃক রাজশাহীর বোয়ালিয়া-পবা-তানোর-গোদাগাড়ী এলাকা থেকে এমএনএ প্রার্থী হিসেবে নৌকার মনোনয়ন পেলেও ব্যক্তিগত কারণে নির্বাচন করেননি।
১৯৭১ সালে রাজশাহী সংগ্রাম পরিষদের আহ্বায়কের দায়িত্ব পালন করেন। ১৯৭১ সালে মুক্তিযুদ্ধকালীন সময়ে ভারতের মুর্শিদাবাদের পানিপিয়া ক্যাম্পের ইনচার্জের দায়িত্ব পালন করেন। প্রায় ১০০০ মুক্তিযোদ্ধাকে প্রশিক্ষণ দেন। সংগঠক হিসেবে তিনি মুক্তিযুদ্ধে অবদান রাখেন।
প্রথম জাতীয় সংসদের ১৯৭৫ সালের উপ-নির্বাচনে বাকশাল পদ্ধতিতে তৎকালীন রাজশাহী-১১ আসনে (রাজশাহী সদর-বোয়ালিয়া-পবা) সংসদ সদস্য মনোনীত হন।
তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১০ আসন থেকে সংসদ সদস্য নির্বাচিত হন।
মোহাম্মদ মোহসীন ৮ অক্টোবর ২০০৪ সালে মৃত্যুবরণ করেন।
এ কে এস কে এম আফজাল হোসেন

এ কে এস কে এম আফজাল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১২ আসনের সংসদ সদস্য ছিলেন।
এ কে এস কে এম আফজাল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন আসন থেকে সংসদ সদস্য নির্বাচিত হন।
মোহাম্মদ মকসেদ আলী

মোহাম্মদ মকসেদ আলী বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৪ আসনের সংসদ সদস্য ছিলেন(বর্তমান ৫৭, রাজশাহী-৬)। ২য় জাতীয় সংসদ নির্বাচনে চারঘাট-বাঘা উপজেলা হতে তিনি নির্বাচিত হন। পেশায় তিনি আইনজীবি ছিলেন। তিনি রাজশাহী জেলার চারঘাট উপজেলার মোক্তারপুর খলিফাপাড়া গ্রামে জন্মগ্রহণ করেন।
মোহাম্মদ মকসেদ আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৪ (বর্তমান ৫৭,রাজশাহী-৬,চারঘাট-বাঘা)।আসন থেকে সংসদ সদস্য নির্বাচিত হন।
আবদুস সাত্তার খান চৌধুরী

আবদুস সাত্তার খান চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৬ আসনের সংসদ সদস্য ছিলেন।
আবদুস সাত্তার খান চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৬ আসন থেকে সংসদ সদস্য নির্বাচিত হন।
মোহাম্মদ মোস্তাফিজুর রহমান

মোহাম্মদ মোস্তাফিজুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৭ আসনের সংসদ সদস্য ছিলেন।
মোহাম্মদ মোস্তাফিজুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৭ আসন থেকে সংসদ সদস্য নির্বাচিত হন।
দিল মোহাম্মদ

দিল মোহাম্মদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৮ আসনের সংসদ সদস্য ছিলেন।
দিল মোহাম্মদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৮ আসন থেকে সংসদ সদস্য নির্বাচিত হন।
সানওয়াপ্টা গিরিপথ

সানওয়াপ্টা গিরিপথ কানাডার আলবার্টা প্রদেশের কানাডিয় রকি পর্বতমালার মাঝে অবস্থিত গিরিপথ। 'সানওয়াপ্টা' শব্দটি "স্টোনি ইন্ডিয়ান" জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। নদীর নামানুসারে এই গিরিপিথের নামকরণ করা হয়।
গিরিপথটিকে ব্যানফ ও জেসপার জাতীয় উদ্যানের সীমানা নির্দেশ করে। 'আইসফিল্ডস পার্কওয়ে' নামে পরিচিত আলবার্টা মহাসড়ক ৯৩ গিরিপথটির মধ্যদিয়ে চলে গেছে। ব্যানফ জাতীয় উদ্যানের 'বো' চূড়ার পর গিরিপথটি আইসফিল্ডস পার্কওয়ে'র দ্বিতীয় সর্বোচ্চ উঁচু স্থান।
সানওয়াপ্টা গিরিপথ আথাবাস্কা পর্বত ও নাইজেল পর্বতের মধ্যে থাকা ফাঁকা স্থানের সর্বনিম্ন বিন্দু অবস্থিত। এটি আথাবাস্কা নদী ও উত্তর সাসক্যাচুয়ান নদীর জল নিষ্কাশন ব্যবস্থার বিভাজন করে। গিরিপথটি আথাবাস্কা নদীর জলবিভাজিকার উত্তর এবং উত্তর সাসক্যাচুয়ান নদীর জল বিভাজিকার দক্ষিণ সীমানা হিসেবে চিহ্নিত। এই গিরিপথের উত্তর দিকের পানি প্রবাহ ম্যাকেনজি নদী দিয়ে উত্তর মহাসাগরে মিশেছে, অন্যদিকে দক্ষিণের নদী গুলির পানি প্রেইরি অঞ্চল অতিক্রম করে সাসক্যাচুয়ান নদী এবং নেলসন নদী হয়ে হাডসন সাগর এবং আটলান্টিক মহাসাগরে গেছে।
ফুটবল পরিভাষা

ফুটবল খেলা (অ্যাসোসিয়েশন ফুটবল অথবা সকার হিসেবেও পরিচিত) সর্বপ্রথম ইংল্যান্ডে অনুষ্ঠিত হয়েছিল, যদিও একটি বল লাথি মারার সাথে জড়িত খেলাগুলো যথেষ্ট স্পষ্টভাবে ইতিপূর্বে লক্ষ্য করা গিয়েছিল। খেলার উৎপত্তির পর থেকে এপর্যন্ত ফুটবল সম্পর্কিত অসংখ্যক পদ এবং এর সংস্কৃতির বিভিন্ন দিক বর্ণনা করার জন্য উৎপন্ন এবং প্রকাশিত হয়েছে।
খেলাধুলার বিবর্তন সময়ের সাথে সাথে এই পরিভাষায়ও পরিবর্তন সাধিত হয়েছে। উদাহরণস্বরূপ, ২–৩–৫ বিন্যাসে অভ্যন্তরীণ আক্রমণভাগের খেলোয়াড়ের ভূমিকাটি আক্রমণাত্মক মধ্যমাঠের খেলোয়াড়ের সাথে বেশ কিছু সাদৃশ্য রয়েছে, জদিও উভয় অবস্থান একে অপর হতে সম্পূর্ণ ভিন্ন। একইভাবে, ২–৩–৫ বিন্যাসে কেন্দ্রীয় অর্ধ বেশ কিছু উপায়ে ৪–১–৩–২ বিন্যাসের অধিষ্ঠিত মধ্যমাঠের খেলোয়াড়ের সাথে তুলনীয়।
একক ঝিল্লি মতবাদ

রবার্টসনের একক ঝিল্লি মতবাদ হলো ১৯৫৯ সালে জে ডেভিড রবার্টসন কর্তৃক প্রস্তাবিত একটি মতবাদ। ১৯৩৫ সালে ডেনিয়েলি এবং ডেভসনের প্রস্তাবিত জৈবঝিল্লি মতবাদের ওপর ভিত্তি করে নতুন মতবাদটি প্রস্তাবিত হয়। রবার্টসনের মতবাদ অনুসারে জৈবঝিল্লি বা বায়োমেমব্রেন তিন স্তরবিশিষ্ট; যার মধ্যে দুইস্তর প্রোটিন এবং অপর স্তরটি ফসফোলিপিড দ্বারা গঠিত। দ্বিস্তরী ফসফোলিপিড (ফসফোলিপিড বাইলেয়ার) ২৫-৩৫ Å পুরু এবং প্রতিটি প্রোটিন স্তর ২০-২৫ Å পুরু (সর্বমোট ৬৫-৮৫ Å)। রবার্টসন কোষঝিল্লিতে ইলেকট্রন বর্ষণ (ইলেকট্রন বোম্বার্ডমেন্ট) পদ্ধতি ব্যবহার করেন এবং দুইটি স্বতন্ত্র অঞ্চল, ইলেকট্রন-স্বচ্ছ অঞ্চল ও ইলেকট্রন-ঘন অঞ্চল, দেখতে পান। ব্রাউনের মতে, ঝিল্লিতে দুইটি ইলেকট্রন ঘন অঞ্চল এবং মাঝখানে একটি ইলেকট্রন স্বচ্ছ অঞ্চল বিদ্যমান। দুইটি ইলেকট্রন ঘন ও ইলেকট্রন স্বচ্ছ অঞ্চলের এই ব্যবস্থাকে ত্রিস্তরী ঝিল্লি মতবাদ বলা হয়। ইলেকট্রন ঘন অঞ্চলটি হলো মূলত বর্ধিত প্রোটিনের (বিটা প্রোটিন) স্তর।
প্যায়ার কিয়ে জা

প্যায়ার কিয়ে জা () হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। প্রণয়ধর্মী এবং কিছুটা হাস্যরসাত্মক এই চলচ্চিত্রটির পরিচালক ছিলেন সি. ভি. শ্রীধর, তার নিজেরই পরিচালিত তামিল চলচ্চিত্র "কাদালিক্কা নেরামিল্লাই" (১৯৬৪) চলচ্চিত্রের পুনঃনির্মাণ ছিলো এই হিন্দি চলচ্চিত্রটি। চলচ্চিত্রটি অভিনয় করেছিলেন শশী কাপুর, মুমতাজ, মেহমুদ, কিশোর কুমার, কল্পনা মোহন, ওম প্রকাশ এবং রাজাশ্রী। চলচ্চিত্রটি মোটামুটি দর্শকপ্রিয় ছিলো।
বিধবা রামলাল (ওম প্রকাশ) দুই পুত্র ও এক পুত্রের সাথে ভারতের পুুনার কাছে একটি ধনী জীবনযাপন করেন। তাঁর মেয়ে মালতী (কল্পনা) একজন বিজ্ঞান স্নাতক; নির্মলা (রাজশ্রী), একটি ম্যাট্রিক এবং পুত্র আত্মা (মেহমুদ), যিনি তার বাবা চান একটি হিন্দি চলচ্চিত্রের অর্থায়নের জন্য, যা তিনি নিজেই "ওয়াহ ওয়াহ প্রোডাকশনস" ব্যানারে প্রযোজনা করবেন, তিনি এমনকি একটি নগ্ন এবং সেক্সি সাইন আপ করেছেন। রমলালের এস্টেট ম্যানেজার কন্যা মিনা প্রিয়দর্শিনী (মমতাজ) মহিলা চরিত্রে অভিনয় করতে। রামলাল তার মেয়েদের এমন পরিবারে বিবাহ করতে চান যা তার চেয়ে ধনী। তিনি তার এস্টেট দেখাশোনা করার জন্য একজন সহকারী ব্যবস্থাপক, অশোক বর্মা (শশী কাপুর)কে নিয়োগ করেন, কিন্তু যখন তিনি জানতে পারেন যে তিনি তার মেয়েদের সাথে খারাপ ব্যবহার করেছেন। রামলালের সামনের উঠোনে তাঁবু রেখে অশোক প্রতিবাদ করলেন। তারপরে বৃদ্ধ (পুরুষ) ছদ্মবেশে অশোকের বন্ধু শ্যাম (কিশোর কুমার) রামলালের সাথে দেখা করতে আসেন, তিনি নিজেকে রাই বাহাদুর গঙ্গা প্রসাদ বলে পরিচয় দেন এবং দাবি করেন যে তিনি খুব ধনী এবং অশোকের বিচ্ছিন্ন পিতা। রামলাল এই সুযোগটি কাজে লাগিয়ে রাই বাহাদুরকে অশোককে তার একটি কন্যার সাথে বিয়ে দিতে বলে। অশোক ও তার বাবা মিলিত হয়েছিলেন, এবং অশোক নির্মলাকে বিয়ে করার সিদ্ধান্ত নেন। তারপরে রামলাল আর একজন দর্শনার্থী পেলেন, এক ধনী প্রবীণ পুরুষ যার নাম দেবরাজ (চমন পুরি), যিনি স্কুলকালীন সময়ে রামলালকে জানতেন। রামলাল ও দেবরাজ পুরাতন কালের কথা বলেছিলেন এবং দেবরাজের ছেলে শ্যামের সাথে মালতীর বিয়ে ঠিক করেছিলেন। রামলাল রায়রাজ বাহাদুরের সাথে দেবরাজের সাথে পরিচয় করিয়ে দিয়েছিলেন এবং উভয়ের বিবাহের জন্য প্রস্তুতি শুরু করেছিলেন - খুব তাড়াতাড়ি জানেন যে তিনি জানতে পারবেন যে দেবরাজের ছেলে নিখোঁজ হয়েছে, সম্ভবত তার বাবা তাঁর জন্য বেছে নেওয়া কাউকে বিয়ে করতে অস্বীকার করেছেন; ; দেবরাজ জানতে পারে যে অশোক আসলে একজন দরিদ্র স্কুল-শিক্ষক (শিবরাজ) এর ছেলে। এবং রমলালকে প্রকাশ করেছে যে রাই বাহাদুর একটি জালিয়াতি, অশোক ও শ্যামকে পুলিশ রামলালের সাথে প্রতারণা করার জন্য আটক করেছে, ফলে বিশৃঙ্খলা সৃষ্টি হয়েছিল, শেষ পর্যন্ত সমস্ত বিষয় এবং ভুল বোঝাবুঝির বিষয়টি পরিষ্কার হয়ে যায় এবং তারা পরে সুখেই বেঁচে থাকে।
চলচ্চিত্রটির সঙ্গীত পরিচালক ছিলেন লক্ষ্মীকান্ত-প্যায়ারেলাল।
ওয়ার্লপুল নদী

ওয়ার্লপুল নদী কানাডার আলবার্টা প্রদেশের জেসপার জাতীয় উদ্যানে অবস্থিত, কানাডিয় রকি পর্বতমালার মধ্য দিয়ে বয়ে যাওয়া ছোট নদী। নদীটির উৎস আথাবাস্কা গিরিপথে এবং মোহনা আথাবাস্কা নদীতে। ১৮৫৯ সালে স্যার জেমস হেক্টর এই নদীর নামকরণ করেন। তিনি এই নদীর স্রোতে প্রচুর জলাবর্ত(ইংরেজিঃওয়ার্লপুল) থাকার কথা তার নথীতে উল্লেখ করেছিলেন। নদীটি আলবার্টা রকি অঞ্চলের মধ্যে আথাবাস্কা নদীর থাকা প্রাথমিক উপনদী গুলির একটি।
ওয়ার্লপুল নদীর উৎপত্তি আথাবাস্কা গিরিপথে, হুকার বরফক্ষেত্র ও ব্রাউন পর্বতের বরফক্ষেত্রের বারিপাত ও গলিত বরফ এই নদীর প্রবাহের মূল উৎস। এটি আলবার্টা মহাসড়ক ৯৩এ-এর নীচ দিয়ে অতিক্রমের আগে উৎস হতে উত্তর দিকে প্রবাহিত হয়েছে, এই প্রবাহে মধ্য ওয়ার্লপুল নদীর মোহনা যুক্ত আছে। মহাসড়ক অতিক্রমের পর এটি জেসপার নগরের দক্ষিণে আথাবাস্কা নদীর সাথে মিশেছে। আথাবাস্কা নদীতে পতিত হওয়ার আগ পর্যন্ত এই নদীটি মোএব হ্রদ সড়কের সমান্তলারে প্রবাহিত হয়েছে।
ওয়ার্লপুল নদীর উপনদী সমূহঃ-
আফগানিস্তানে যুদ্ধ

আফগানিস্তানে যুদ্ধ বা আফগান যুদ্ধ বা আফগান গৃহযুদ্ধ দ্বারা উল্লেখ করা যেতে পারে:
আফগানিস্তানে আইএসআইএল–তালেবান সংঘাত
জামান (সাইপ্রাস)

জামান (তুর্কি অর্থ “সময়”) ছিল প্রথম তুর্কি সাইপ্রিয়ট পত্রিকা।
প্রথম সংস্করণ ২৫ ডিসেম্বর ১৮৯১-এ প্রদর্শিত হয়েছিল, যখন অটোমান ফসল হল প্রকাশের সময়। যদিও ব্যবসায়ী হ্যাসি ডার্ভিস এফেন্দিকে একজন সরকারি ব্যবসায়ী হিসাবে নাম দেওয়া হয়েছিল, তবুও ওসমানিশ কাটার হলটি ছিল প্রকৃত মালিক।
শুরুতে প্রকৃত "জামানের পাশেই বের হয়েছিল", তবুও আরও সাতটি বিভিন্ন ভাষায় প্রকাশ হয়েছিল:
হোসেইন রাফী

মোহাম্মদ হোসেইন রাফী ফানুদ (ফার্সি: محمد حسین رفیعی فنود)(জন্মঃ ৯ই এপ্রিল, ১৯৪৫) একজন ইরানি পণ্ডিত, গণতন্ত্রপন্থী কর্মী এবং লেখক। তিনি তেহরান বিশ্ববিদ্যালয়ের পলিমার রসায়ন বিভাগের অবসরপ্রাপ্ত অধ্যাপক, মেলি-মাজহাবী(জাতীয়-ধর্মীয়) জোটের সদস্য এবং ইরানের জাতীয় শান্তি কাউন্সিলের সদস্য।
তার রাজনৈতিক দৃষ্টিভঙ্গি এবং রাজনৈতিক-অর্থনৈতিক-সামাজিক বিশ্লেষণের কারণে ২০০০ সালে মেলি-মাজাহাবি জোটের অন্যান্য সদস্যদের সাথে তাকে গ্রেফতার করা হয়। পরবর্তীতে, ২০০৩ সালে তাকে চার বছরের কারাদণ্ড প্রদান করা হয় এবং কোনো ধরনের "সামাজিক কার্যকলাপ" থেকে দুই বছরের জন্য নিষিদ্ধ করা হয়।
২০১৪ সালে ইরানের ইন্টেলিজেন্স অ্যান্ড সিকিউরিটি অ্যাপারাটাস হোসেইন রাফীর উপর হুমকি এবং চাপ বৃদ্ধি করে, যখন তিনি ইরানের পারমাণবিক পরিস্থিতি নিয়ে ১২০-পৃষ্ঠার একটি ব্যাপক বিশ্লেষণ লেখেন, যার শিরোনাম ছিল "জেনেভা চুক্তি", এটি ইরান এবং পি৫+১ দেশগুলোর মধ্যে "ইরানের পারমাণবিক কর্মসূচি নিয়ে জেনেভার অন্তর্বর্তীকালীন চুক্তির" সমর্থনে লেখা হয়েছিল।
তিনি প্রেসিডেন্ট রুহানিকে বেশ কয়েকটি চিঠি লিখেছেন এবং জেনেভা পারমাণবিক চুক্তির প্রতি তার জনসমর্থনের কারণে তিনি যে চাপের সম্মুখীন হয়েছেন তা ব্যাখ্যা করেছিলেন। তার একটি চিঠিতে তিনি উল্লেখ করেছেনঃ
""... যেহেতু আমার বয়স ৭০ বছর এবং বিশ্বতা, ক্ষমতা এবং পোস্ট খোঁজার সময় শেষ হয়ে গেছে, আমি অভিবাসন বা হাল ছাড়তে চাই না। যারা মনে করে ইরানের সমস্যার একমাত্র সমাধান হচ্ছে; কারাগার, অভিবাসন, মৃত্যু, হুমকি, নিষেধাজ্ঞা, বিচ্ছিন্নতা এবং বুদ্ধিজীবী এবং রাজনৈতিক-সমাজকর্মীদের দমন। তাই, আমি মৃত্যুর জন্য প্রস্তুত...""
২০১৫ সালের মে মাসে তাকে ছয় বছরের কারাদণ্ড প্রদান করা হয় এবং রাজনৈতিক ও সাংবাদিকতার উপর দুই বছরের নিষেধাজ্ঞা জারি করা হয়। তার শাস্তি তার কার্যকলাপ এবং পারমাণবিক চুক্তির সমর্থনের সাথে যুক্ত।
২০১৫ সালের ১৬ই জুন তারিখে ইরানের নিরাপত্তা বাহিনী বিচারকের জারি করা আদালতের আদেশ ছাড়াই তাকে রাস্তায় গ্রেফতার করে। তিনি চার দিন ধরে গ্রেফতারের প্রতিবাদে অনশন ধর্মঘট পালন করতে অস্বীকৃতি জানান। তারপর থেকে তাকে এভিন কারাগারের ৮ নং ওয়ার্ডে কঠোর অবস্থায় রাখা হয়। অ্যামনেস্টি ইন্টারন্যাশনালের তথ্য অনুযায়ী হোসেইন রাফীকে "বিবেকের বন্দী" হিসেবে বিবেচনা করা হয়।
অনেক আন্তর্জাতিক সংস্থা হোসেইন রাফীর সমর্থনে ইরানি কর্তৃপক্ষের কাছে চিঠি পাঠিয়েছে, যেমনঃ স্কলার্স অ্যাট রিস্কস, কমিটি অফ কন্সার্নড সাইন্টিস্টস, আমেরিকান কেমিক্যাল সোসাইটি এবং ন্যাশনাল অ্যাকাডেমি অফ সায়েন্সেস। ২০১৬ সালের ফেব্রুয়ারি মাসে ইরানের প্রেসিডেন্টকে লেখা এক চিঠিতে ৩০০ জনেরও বেশি পণ্ডিত এবং বিজ্ঞানী হোসেইন রাফীর মুক্তির দাবি জানান। এবং আবার ২০১৬ সালের এপ্রিল মাসে উত্তর আমেরিকার প্রায় ৬০ জন অধ্যাপক প্রেসিডেন্ট রুহানিকে চিঠি লেখেন এবং তার মুক্তির দাবি জানান।
১. রাভান্ড জওয়াদী, ১৯৮০
২. দ্যা টেকনোলোজি অফ পলিমারস, ১৯৯৭
৩. দ্যা ডেভেলপমেন্ট অফ ইরান, ২০০১
৪. দ্যা আদার সাইড অফ গ্লোবালাইজেশন, ২০০২
৫. দ্য ব্ল্যাক উইনটার ফ্রম "বাঘদাদস স্প্রিং", ২০০৯
৬. ফিফটি ইয়ারস অফ পেট্রোকেমিক্যাল ইন্ডাস্ট্রি ইন ইরান, ২০১১
৭. দ্যা জেনেভা এগ্রিমেন্ট, ২০১৪
৮. ফ্রম শারিয়াতি টু মেলি-মাজহাবী,
৯. "লিগ্যাল সাবভার্সন"
১০. হোয়্যার আর দে টেকেন "ইসলামিক রিপাবলিক অফ ইরান"?
২০২০–২১ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা এপ্রিল থেকে মে ২০২১-এ অনুষ্ঠিত হয়। জিম্বাবুয়েতে পাকিস্তানের এই সফরটি দক্ষিণ আফ্রিকা সফরের পরপরই তৈরি করা হয়।
মাদরাসাতুল ইসলাহ

মাদরাসাতুল ইসলাহ হল ভারতের উত্তর প্রদেশের আজমগড় জেলার সরাই মীরে অবস্থিত প্রাচ্য ও ইসলামি শিক্ষার একটি বিখ্যাত কেন্দ্র। ১৯০৮ সালে মাওলানা মুহাম্মদ শফি এবং এলাকার বিশিষ্ট পণ্ডিত ও ধর্মীয় ব্যক্তিবর্গ অংশগ্রহণের মাধ্যমে এর সূচনা করেন। দারুল উলুম দেওবন্দ ও নাদওয়াতুল উলামার সিলেবাস থেকে ভিন্ন সিলেবাস ও মতাদর্শ নিয়ে প্রতিষ্ঠিত হয়। শিবলী নোমানী এবং হামিদুদ্দীন ফারাহিকে এই মাদ্রাসার প্রধান স্থপতি হিসেবে বিবেচনা করা হয়।
১৯০৮ সালে মিয়াঁ আসগর হুসাইন দেওবন্দী কর্তৃক মাদ্রাসার ভিত্তিপ্রস্তর স্থাপন করা হয়। হামিদউদ্দিন ফারাহি এর প্রথম প্রধান পরিচালক ছিলেন। আমিন আহসান ইসলাহি ১৯৪৩ সাল পর্যন্ত মাদ্রাসায় শিক্ষকতা করেন। 
এই মাদ্রাসায় সর্বপ্রথম হিফজ বিভাগ চালু করা হয়। ২০০৯ সালে একটি সংবাদপত্রের প্রতিবেদনে বলা হয়, প্রচলিত সিলেবাসের সাথে মিল রেখেই "আধুনিক, প্রগতিশীল সিলেবাস" চালু করা হয়েছে।
মাদ্রাসার উল্লেখযোগ্য শিক্ষার্থীদের মধ্যে রয়েছেন:
রিম শেখ

রিম সমীর শেখ (জন্ম ৮ সেপ্টেম্বর ২০০৩) একজন ভারতীয় টেলিভিশন এবং চলচ্চিত্র অভিনেত্রী। তিনি জি টিভিতে প্রচারিত "চক্রবর্তীন অশোক সম্রাট" নাটকে এক তরুণ কৌরওয়াকি চরিত্রে এবং "তুঝসে হ্যায় রাবতা" নাটকে কল্যাণী মালহার রাণে চরিত্রে অভিনয় করার জন্য পরিচিত।
রিম সমীর শেখ ৮ সেপ্টেম্বর মুম্বাই, মহারাষ্ট্রে জন্মগ্রহণ করেন। 
রিম শেখ ৬ বছর বয়সে শিশু অভিনেতা হিসাবে তার ক্যারিয়ার শুরু করেছিলেন "নীর ভরে তেরে নয়না দেবী" দিয়ে। 
পরে তাকে <nowiki>না বোলে তুম না ম্যায়নে কুছ কাহা</nowiki> শোতে রিমঝিম এবং <nowiki>দিয়া অর বাতি হাম</nowiki> শোতে মিশ্রীর চরিত্রে দেখা যায়। তিনি "সিদ্ধার্থ নিগমের" বিপরীতে <nowiki>চক্রবর্তী অশোক সম্রাট</nowiki> শোতে সম্রাট অশোকের স্ত্রী তরুণ কৌরওয়াকির চরিত্রে অভিনয়ের মাধ্যমে জনপ্রিয়তা অর্জন করেন। 
২০১৮ সালে, তিনি "কালারস টিভির" জনপ্রিয় অনুষ্ঠান <nowiki>তু</nowiki> আশিকিতে সানায়া শেঠ হিসাবে অতিথি-অভিনয় করেছিলেন। একই বছরে, তিনি "জি টিভির" নতুন শো <nowiki>তুজসে হ্যায় রাবতা</nowiki> -তে কল্যাণী মালহার রাণের প্রধান ভূমিকায় বুকিং দেন এবং ২০১৯ সালে শোটির জন্য গোল্ড ডেবিউ ইন লিড রোল পুরস্কারও পান।
২০২০ সালে, তিনি বায়োপিক "গুল মাকাইতে" "মালালা ইউসুফজাই" চরিত্রে অভিনয় করেছিলেন। 
২০২২ সাল থেকে, কালারস টিভির "ফানা: ইশক মে মারজাওয়ানে" জাইন ইমাম এবং অক্ষিত সুখিজার বিপরীতে শেখকে পাখি শ্রীবাস্তব হিসাবে দেখা যাচ্ছে।
মহানগর হাকিম আদালত (বাংলাদেশ)

মহানগর হাকিম আদালত বা মেট্রোপলিটন ম্যাজিস্ট্রেট কোর্ট একটি বিশেষ ধরনের বিচারিক আদালত যা কেবলমাত্র বাংলাদেশের মহানগর অঞ্চলে পাওয়া যায়। ১৯৭৬ সালে বাংলাদেশ সরকারকে শুধুমাত্র মহানগর অঞ্চলের জন্য পৃথক ধরনের আদালত প্রতিষ্ঠার নির্দেশ দেয়। মহানগর হাকিম আদালত আদালতের দ্বিতীয় স্তর যা জুডিশিয়াল ম্যাজিস্ট্রেটরা পরিচালনা করেন। এই আদালতগুলি মহানগর সেশন আদালতের অধীনে এবং নিয়ন্ত্রণাধীন।
মহানগর হাকি। আদালতের তিন স্তরের কাঠামো রয়েছে-
অতিরিক্ত চিফ মেট্রোপলিটন ম্যাজিস্ট্রেটদের চিফ মেট্রোপলিটন ম্যাজিস্ট্রেটের সমস্ত বা যে কোনও ক্ষমতা রয়েছে। মহানগর হাকিম প্রথম শ্রেণির মহানগর হাকিম নামেও পরিচিত, তিনি চিফ মেট্রোপলিটন ম্যাজিস্ট্রেটের অধস্তন।
মেট্রোপলিটন ম্যাজিস্ট্রেটের ক্ষমতাগুলির মধ্যে সর্বোচ্চ পাঁচ বছরের কারাদণ্ড, একাকী বন্দি আইনের দ্বারা অনুমোদিত, ১০,০০০ টাকা পর্যন্ত জরিমানা এবং বেত্রাঘাতের আদেশ অন্তর্ভুক্ত রয়েছে ।
নিউয়ার্ক লিবার্টি আন্তর্জাতিক বিমানবন্দর

নিউয়ার্ক লিবার্টি আন্তর্জাতিক বিমানবন্দর , মূলত নিউয়ার্ক মেট্রোপলিটন বিমানবন্দর এবং পরবর্তী সময়ে নিউয়ার্ক আন্তর্জাতিক বিমানবন্দর একটি আন্তর্জাতিক বিমানবন্দর, যা নিউ জার্সির এসেক্স কাউন্টি এবং ইউনিয়ন কাউন্টির নিউয়ার্ক ও এলিজাবেথ শহরের মধ্যে সীমানা বিস্তৃত। এটি নিউ ইয়র্ক মহানগরের অন্যতম প্রধান বিমানবন্দর। বিমানবন্দরটি বর্তমানে এলিজাবেথ এবং নিউয়ার্ক শহরের যৌথ মালিকানাধীন এবং নিউইয়র্ক ও নিউ জার্সি বন্দর কর্তৃপক্ষের কাছে ইজারা দেওয়া এবং উক্ত কর্তৃপক্ষের দ্বারা পরিচালিত হয়।
নিউয়ার্ক বিমানবন্দরটি ডাউনটাউন নিউয়ার্কের ৩ মাইল (৪.৮ কিলোমিটার) দক্ষিণে এবং ম্যানহাটনের বারো থেকে ৯ মাইল (১৪ কিমি) পশ্চিম-দক্ষিণ-পশ্চিমে অবস্থিত। এটি নিউইয়র্ক মহানগর অঞ্চল উড়ান পরিষেবা পরিবেশনকারী তিনটি প্রধান বিমানবন্দরগুলির মধ্যে একটি; অন্যগুলি হল বন্দর কর্তৃপক্ষ দ্বারা পরিচালিত জন এফ. কেনেডি আন্তর্জাতিক বিমানবন্দর এবং লাগার্ডিয়া বিমানবন্দর।
ইন্টারস্টেট ৯৫ ও ইন্টারস্টেট ৭৮ (নিউ জার্সি টার্নপাইকের উভয় উপাদান) এবং মার্কিন রুট ১ ও ৯ এর মধ্যে অবস্থিত বিমানবন্দরটি জেএফকে-র জমির পরিমাণের ৪০ শতাংশ হওয়া সত্ত্বেও জন এফ কেনেডি আন্তর্জাতিক বিমানবন্দরের তুলনায় প্রায় অনেকগুলি উড়ান পরিচালনা করে। নিউয়ার্ক শহর ১৯২৮ সালে ৬৮ একর (২৮ হেক্টর) জলাজমিতে বিমানবন্দরটি তৈরি করে এবং দ্বিতীয় বিশ্বযুদ্ধের সময় আর্মি এয়ার কর্পস এই ব্যবস্থাটি পরিচালনা করে। ১৯৮৪ সালে বন্দর কর্তৃপক্ষ এটির ক্ষমতা গ্রহণের পরে একটি উপকরণ রানওয়ে, একটি টার্মিনাল ভবন, একটি নিয়ন্ত্রণ টাওয়ার এবং একটি এয়ার কার্গো সেন্টার যুক্ত করা হয়। ১৯৩৫ সালে নির্মিত বিমানবন্দরের মূল কেন্দ্রীয় টার্মিনাল ভবনটি একটি জাতীয় ঐতিহাসিক ল্যান্ডমার্ক। ইডব্লিউআর ২৪,০০০ জনেরও বেশি কর্মীদের নিযুক্ত করে।
২০১৭ সালের হিসাবে আন্তর্জাতিক যাত্রী পরিবহনের ক্ষেত্রে বিমানবন্দরটি দেশের মধ্যে ৬ষ্ঠ এবং যাত্রী পরিবহনের ক্ষেত্রে মার্কিন যুক্তরাষ্ট্রে মধ্যে ১৫তম ব্যস্ততম বিমানবন্দরের স্থান অর্জন করে। এটি ২০১৭ সালে ৪,৩৩,৯৩,৪৯৯ জন যাত্রী পরিবহন করে, যা ইডব্লিউআর বিমানবন্দরকে যাত্রী যাত্রী পরিবহনের ক্ষেত্রে বিশ্বের ৩৩তম ব্যস্ততম বিমানবন্দরে পরিণত করে। বিমানবন্দরটি ২০১৯ সালে ৪,৬৩,৩৬,৪৫২ জন যাত্রী পরিবহন করে, যা এটির ইতিহাসে সবচেয়ে বেশি যাত্রী পরিবহনের ঘটনা।
নিউয়ার্ক থেকে ৫০ টি বিমান সংস্থা উড়ান পরিষেবা পরিবেশন করে এবং এটি বিমানবন্দরের বৃহত্তম ভাড়াটিয়া ইউনাইটেড এয়ারলাইন্সের তৃতীয় বৃহত্তম হাব (নিউয়ার্কের টার্মিনালের তিনটিতেই উড়ান পরিচালনা করে) এবং ফেডেক্স এক্সপ্রেস এটির দ্বিতীয় বৃহত্তম ভাড়াটিয়া (বিমানবন্দর সম্পত্তির দুই মিলিয়ন বর্গফুট বিশিষ্ট তিনটি ভবনে পরিচালিত)। ২০১৪ সালের জুলাই মাসে শেষ হওয়া ১২ মাসের সময়কালে বিমানবন্দরে সমস্ত যাত্রীর ৬৮% এরও বেশি যাত্রীদের ইউনাইটেড এয়ারলাইন্স পরিবহন করে।
সৈয়দ তাজাম্মুল হোসাইন

সৈয়দ তাজাম্মুল হোসাইন (১ জানুয়ারি ১৯৫১ - ২৮ জুলাই ২০১৩) একজন বিশিষ্ট পাকিস্তানি রসায়নবিদ ও পদার্থবিদ ছিলেন। ন্যানো উপাদান ভিত্তিক অনুঘটকের ক্ষেত্রে গুরুত্বপূর্ণ অবদানের জন্য তিনি দেশের ন্যানো-প্রযুক্তির অন্যতম পথিকৃৎ হিসাবে পরিচিত। তিনি পাকিস্তানে ন্যানো টেকনোলজির ভিত্তি স্থাপনে তাঁর ভূমিকা এবং ন্যানো-কণা দ্বারা অনুঘটকিত কয়লা থেকে ডিজেল জ্বালানি উৎপাদনের নতুন পদ্ধতির জন্যও খ্যাতিমান।
সৈয়দ তাজাম্মুল হোসাইন ১৯৫১ সালে পাকিস্তানের মুলতানে মিঃ আইজাজ আলী এবং মিসেস বিলকিসের ঘরে জন্মগ্রহণ করেন। তিনি খুব তাড়াতাড়ি বিদ্যালয়ে পড়াশুনা শুরু করেন এবং পাকিস্তানের ইসলামাবাদ থেকে রসায়নে স্নাতক ডিগ্রি গ্রহণ করেন। পাকিস্তানে তাঁর পড়াশোনা শেষে তিনি বস্তু বিজ্ঞান বিষয়ে বিশ্ববিখ্যাত কেন্দ্র ইউএমআইএসটি (ইউনিভার্সিটি অব ম্যানচেস্টার ইনস্টিটিউট অব সায়েন্স অ্যান্ড টেকনোলজি) এ স্নাতকোত্তর শিক্ষার জন্য বিদেশে পাড়ি জমান। ইউএমআইএসটি এর সারফেস অ্যান্ড মেটেরিয়াল অ্যানালাইসিস সেন্টার (সিএসএমএ) থেকে যথাক্রমে ১৯৮৮ এবং ১৯৯১ সালে এমএস এবং পিএইচডি ডিগ্রি সফলভাবে সম্পন্ন করেন। ইউএমআইএসটিতে ডক্টরাল পরবর্তী প্রশিক্ষণের পর তিনি বেশ কয়েক বছর কানাডা, ইতালি এবং সৌদি আরবের বাণিজ্যিক সংস্থাগুলির সাথে কাজ করেছেন, ন্যানোসায়েন্স এবং অনুঘটক গবেষণায় মূল্যবান দক্ষতার অবদান রেখেছেন এবং অর্জন করেছেন। তিনি ২০০৫ সালে আবদুস সালাম ন্যাশনাল সেন্টার ফর ফিজিক্স ন্যানো সায়েন্স অ্যান্ড ক্যাটালাইসিস বিভাগে অনুষদ সদস্য হিসাবে যোগদান করেন এবং ২০১৩ সালে তাঁর অকাল মৃত্যু পর্যন্ত তিনি এখানে পরিচালক ও অধ্যাপক ছিলেন। তিনি কয়েদ-ই-আজম বিশ্ববিদ্যালয়ের রসায়ন বিভাগের ভিজিটিং প্রফেসর হিসাবে নিযুক্ত ছিলেন।
অন্যান্য দায়িত্বের মধ্যে তিনি ইউনিভার্সিটি অফ ক্যালিফোর্নিয়া বার্কলে, ইউমিস্ট সারফেস সায়েন্স অ্যান্ড ক্যাটালিস্ট রিসার্চ সেন্টার, ম্যানচেস্টার, অ্যাপ্লাইড ক্যাটালিস্ট রিসার্চ সেন্টার, কানাডার লাভাল বিশ্ববিদ্যালয়, ন্যাশনাল সেন্টার ফর আপগ্রেডিং টেকনোলজি (এনসিইউটি), আলবার্টা, কানাডা এবং এসএবিআইসি (সৌদি আরব বেসিক ইন্ডাস্ট্রিজ, কর্পোরেশন), সৌদি-আরব সহ বেশ কয়েকটি সংস্থার ভিজিটিং বিজ্ঞানী/ফেলো ছিলেন।
মূলত ভারী পেট্রোলিয়াম বর্জ্যসমূহের ন্যানো-অনুঘটক ডিওয়াক্সিং, সিলভার অক্সাইড ন্যানো কণা তৈরির পদ্ধতি, নন-ভোজ্য তেল থেকে দ্রুত ট্র্যাক বায়ো-ডিজেল উৎপাদনের ন্যানো-অনুঘটক এবং সিলভার অক্সাইড ন্যানো কণা উৎপাদনের অভূতপূর্ব পদ্ধতি উদ্ভাবনের জন্য তাকে কৃতিত্ব দেওয়া হয়, এই সমস্ত নতুন পদ্ধতির পেটেন্ট তাঁর। তিনি রসায়নের বিখ্যাত জার্নালগুলিতে বেশ কয়েকটি গুরুত্বপূর্ণ এবং অত্যন্ত স্বীকৃত নিবন্ধ রচনা করেছেন, যার কয়েকটি এখানে পাওয়া যায় ইত্যাদি। পেশাদার প্রকাশনা ব্যতীত তিনি পাকিস্তানের ইন্টারমিডিয়েট শিক্ষার্থীদের জন্য একটি এ-লেভেল রসায়ন বইও লিখেছেন।
২০১৩ সালের ২৮ জুলাই হোসাইন মারা যান, মৃত্যুকালে তিনি স্ত্রী মিসেস সাবিহা বোখারী এবং দুই ছেলে সালমান তাজাম্মুল ও আরসলান তাজাম্মুল রেখে যান।
পাকিস্তান বায়োইনফরম্যাটিকসের সক্রিয় সমর্থক থাকায় পাকিস্তান সোসাইটি ফর কম্পিউটেশনাল সায়েন্স/বায়োলজি (পিএসসিএস/পিএসসিবি) তার সম্মানে ২০১৪ সালে একটি বিশেষ স্মারক সম্মেলনের আয়োজন করেছিল।
এনসিপি সাইটে তাঁর জীবনী অনুসারে তিনি ছিলেন:<br>
- ফেলো এবং চার্টার্ড রসায়নবিদ, রয়েল কেমিক্যাল সোসাইটি, যুক্তরাজ্য<br>
- ফেলো আমেরিকান কেমিক্যাল সোসাইটি, মার্কিন যুক্তরাষ্ট্র<br>
- ফেলো উত্তর আমেরিকা ক্যাটাস্টি সোসাইটি, কানাডা<br>
- ফেলো পাকিস্তান কেমিক্যাল সোসাইটি, পাকিস্তান
২০১৫–১৬ আফগানিস্তান ক্রিকেট দলের জিম্বাবুয়ে সফর

আফগানিস্তান ক্রিকেট দল পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা অক্টোবর ২০১৫-এ অনুষ্ঠিত হয়।
২০১৬–১৭ আফগানিস্তান ক্রিকেট দলের জিম্বাবুয়ে সফর

আফগানিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জানুয়ারি থেকে ফেব্রুয়ারি ২০১৭-এ অনুষ্ঠিত হয়।
মহানগর আদালত (বাংলাদেশ)

মহানগর আদালত একটি ভিন্ন ধরনের আদালত যা বাংলাদেশের মহানগর শহরগুলোতে পাওয়া যায়। ১৮৯৮ সালের ফৌজদারি কার্যবিধি আইন (সিআরপিসি) অনুসারে এই আদালতের গঠনতন্ত্র, পদ্ধতি, বাহিনী এবং এখতিয়ার সমাধান করা হয়েছে। ফৌজদারী কার্যবিধি দুটি ধরনের আদালতকে স্বীকৃতি দিত: দায়রা আদালত এবং বিচারক আদালত।
১৯৭৬ সালে মহানগর পুলিশ শুরুর পরে, এই আইনটি ১৯৭৬ সালে একটি অধ্যাদেশ দ্বারা সংশোধিত হয় এবং ১৯৭৯ সালে কার্যকর হয়। এই সংশোধিত আইন অনুসারে, সরকার কর্তৃক মহানগর শহরগুলিতে পৃথক মহানগর আদালত স্থাপন করতে হবে। এই সংশোধনীর মাধ্যমে ফৌজদারি কার্যবিধি বর্তমানে প্রতিষ্ঠার অবস্থানের ভিত্তিতে দুই ধরনের বিচার বিভাগকে স্বীকৃতি দেয়। প্রথমটি জেলা আদালতে, যা বাংলাদেশের বিভিন্ন জেলায় অবস্থিত এবং দ্বিতীয়টি মহানগরীতে অবস্থিত মহানগর আদালত। ২০২০ সাল পর্যন্ত কেবল পাঁচটি শহরের মহানগর আদালত প্রতিষ্ঠিত হয়েছে। :
সাধারণত, মহানগর আদালত মহানগর অঞ্চলে ফৌজদারি অপরাধগুলি পরিচালনা করে। বর্তমানে বাংলাদেশে কেবলমাত্র মহানগর দায়রা আদালত পাওয়া যায়। মহানগর আদালত দেওয়ানি মামলা মোকাবেলা করে না। এইভাবে মহানগর আদালতগুলি ২ উপপ্রকারের। এগুলো হলো-
মহানগর দায়রা জজ আদালত পরিচালনা করেন দায়রা বিচারকগণ। এটি ১৯৯৯ সাল থেকে কাজ শুরু করেছে। অতিরিক্ত দুই ধরনের দায়রা জজ আদালত রয়েছে, অতিরিক্ত মহানগর দায়রা জজ আদালত এবং যুগ্ম মহানগর দায়রা জজ আদালত।
মহানগর হাকিম আদালতগুলির নেতৃত্বে থাকেন জুডিশিয়াল ম্যাজিস্ট্রেটগণ যারা সরকার কর্তৃক নিযুক্ত হন। এই ম্যাজিস্ট্রেটরা তদারকি দায়রা বিচারকের অধীনে কাজ করেন। মহানগর হাকিম আদালত তিন প্রকারের রয়েছে। এগুলি হলো,
কার্ল বেন্ডা

কার্ল বেন্ডা (৩০ সেপ্টেম্বর ১৮৫৭ বার্লিন – ২৪ মে ১৯৩২ তুরিন) হলেন কোষের অভ্যন্তরীণ গঠন পর্যবেক্ষণে অণুবীক্ষণ যন্ত্র ব্যবহারকারী প্রথম অণুজীববিজ্ঞানী। ১৮৯৮ সালে পৃথক ক্রিস্টাল ভায়োলেট রঞ্জক দিয়ে কাজ করার সময় বেন্ডা সর্বপ্রথম প্রকৃত কোষে কিছু ক্ষুদ্র ক্ষুদ্র কাঠামো দেখতে পান এবং এগুলো কোষে অনুপ্রবেশ করেছে বলে ধারণা করেন। লম্বা শিকল তৈরির প্রবণতার কারণে কাঠামোগুলোকে "মাইটোকন্ড্রিয়া" ("সূত্রাকার দানা") নামকরণ করেন। এই কোষীয় অঙ্গাণুগুলো ১৮৫৭ সালে শারীরবিজ্ঞানী ও আলোক অণুবীক্ষণ যন্ত্রের অগ্রদূত আলবার্ট ভন কলিকার সর্বপ্রথম পর্যবেক্ষণ করেছিলেন। পরবর্তীতে ১৮৮৬ সালে রিচার্ড অল্টম্যান অঙ্গাণুগুলোকে "বায়োপ্লাস্ট" নামকরণ করেন।
কার্ল বেন্ডা বার্লিন, হাইডেলবার্গ, ভিয়েনা এবং প্যারিসে চিকিৎসাশাস্ত্রে অধ্যয়নের পর ১৮৮১ সালে ডক্টরেট সম্পন্ন করেন। সেখান থেকে তিনি হ্যালে ও গোটিঞ্জেনের রোগতত্ত্ব ইনস্টিটিউট এবং বার্লিনের শারীরবিদ্যা ইনস্টিটিউটের সহকারী নিযুক্ত হন। ১৮৮৮ সালে বার্লিনে শারীরসংস্থানে হ্যাবিলিটেশন অর্জন করেন। ১৮৯৪ থেকে ১৯০৬ পর্যন্ত তিনি ক্লিনিকাম আম আর্বানের (শহুরে জীবনী ক্লিনিক) প্রসেক্টর এবং ১৮৯৯ সাল থেকে সেখানকার টাইটুলার অধ্যাপক নিযুক্ত হন। ১৯০৮ থেকে ১৯২৫ পর্যন্ত তিনি মোয়াবিট হাসপাতালের রোগতত্ত্ব ইনস্টিটিউটে নিযুক্ত হন। ১৯২১ থেকে ১৯২৫ সালে অবসরগ্রহণের পূর্ব পর্যন্ত তিনি ইমেরিটাস অধ্যাপক হিসেবে নিযুক্ত হন। তার পুত্র ক্লিমেন্স আর্নস্ট বেন্ডা (১৮৯৮-১৯৭৫), যিনিও পেশায় একজন চিকিৎসক ছিলেন।
অমলেন্দু চন্দ্র

অমলেন্দু চন্দ্র (জন্ম ১৯৬৩) হলেন একজন ভারতীয় তাত্ত্বিক ভৌত রসায়নবিদ, এবং কানপুরের ভারতীয় প্রযুক্তিবিদ্যা প্রতিষ্ঠানের একজন অধ্যাপক ও রসায়ন বিভাগের প্রধান। তিনি আণুবীক্ষণিক তত্ত্ব এবং তরল, ইন্টারফেস ও গুচ্ছের আনুমানিক অনুকরণের (সিমুলেশন) জন্য পরিচিত তিনি ভারতীয় বিজ্ঞান একাডেমী এবং ভারতীয় জাতীয় বিজ্ঞান একাডেমির নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ ২০০৭ সালে তাঁকে শান্তি স্বরূপ ভটনাগর পুরস্কারে ভূষিত করেছে। এটি একটি সর্বোচ্চ ভারতীয় বিজ্ঞান পুরস্কার। রাসায়নিক বিজ্ঞানে তাঁর অবদানের জন্য তিনি এই পুরস্কার পেয়েছিলেন।
অমলেন্দু চন্দ্র, ভারতের পশ্চিমবঙ্গ রাজ্যে ১৯৬৩ সালের ৬ই অক্টোবর জন্মগ্রহণ করেছিলেন। তিনি ১৯৮৪ সালে বর্ধমান বিশ্ববিদ্যালয় থেকে রসায়নে স্নাতক ডিগ্রি অর্জন করেছিলেন। ১৯৮৬ সালে একই বিশ্ববিদ্যালয় থেকে তিনি স্নাতকোত্তর ডিগ্রি অর্জন করেছিলেন। তিনি ভারতীয় বিজ্ঞান সংস্থা থেকে তাঁর ডক্টরাল পর্যায়ের পড়াশোনা করেছিলেন। ১৯৯১ সালে পিএইচডি করার পরে, তিনি আইজ্যাক ওয়ালটন কিলাম ফেলোশিপ পেয়ে ব্রিটিশ কলাম্বিয়া বিশ্ববিদ্যালয় থেকে ডক্টরাল পরবর্তী পড়াশোনার জন্য কানাডায় চলে গিয়েছিলেন। ১৯৯৩ সালে ভারতে ফিরে আসার পর, তিনি আইআইটি কানপুরে যোগদান করেছিলেন। সেখানে তিনি রসায়ন বিভাগের অধ্যাপক এবং বিভাগের প্রধান হিসাবেও দায়িত্ব পালন করেন। এই সময়ে তিনি দুটি চেয়ার অধ্যাপক পদে ছিলেন, সেগুলি হল রাহুল এবং নমিতা গৌতম চেয়ার অধ্যাপক (২০০৮-১১) এবং সজনী কুমার রায় স্মৃতি চেয়ার অধ্যাপক (২০১১)। তিনি বিমান বাগচীর সাথেও যুক্ত ছিলেন এবং বাগচীর নেতৃত্বে থাকা গবেষণা দলকে তাদের কাজে সহায়তা করেছিলেন।
অমলেন্দু চন্দ্র তরল, ইন্টারফেস ও গুচ্ছের আনুমানিক অনুকরণের ভিত্তিতে গবেষণা করেছিলেন এবং তিনি অণুবীক্ষণিক তত্ত্বের বিকাশ ও পূর্বাভাস করে অবদান রেখেছেন।
তিনি জটিল আণবিক তরল এবং বিশাল আয়তনের আয়নিক দ্রবনগুলির ভারসাম্য এবং গতিশীল আচরণ সম্পর্কে ব্যাপকভাবে গবেষণা করেছেন। পাশাপাশি তাত্ত্বিক এবং গণনা পদ্ধতি ব্যবহার করে আবদ্ধ সংযুক্ত পরমাণুর কাঠামো নিয়েও তিনি গবেষণা করেছেন। তিনি সহকর্মী দ্বারা পর্যালোচিত বিভিন্ন নিবন্ধে তাঁর গবেষণাগুলি নথিভুক্ত করেছেন; বৈজ্ঞানিক নিবন্ধগুলির একটি অনলাইন আধার রিসার্চগেট, ১১৮টি নিবন্ধকে তাদের তালিকাভুক্ত করেছে।
১৯৯৩ সালে চন্দ্র ভারতীয় বিজ্ঞান সংস্থা দ্বারা নির্বাচিত হন এবং ১৯৯৪ থেকে ১৯৯৮ সাল পর্যন্ত সংস্থার সহযোগী হিসাবে তিনি কাজ করে গেছেন। ১৯৯৫ সালে, ভারতীয় জাতীয় বিজ্ঞান একাডেমি তাঁকে তরুণ বিজ্ঞানী পদক দিয়েছিল এবং এর পরে ১৯৯৭ সালে, সেখান থেকে তিনি পেয়েছিলেন অনিল কুমার বোস স্মৃতি পুরস্কার। তিনি ২০০৬ সালে কেমিক্যাল রিসার্চ সোসাইটি অফ ইন্ডিয়ার ব্রোঞ্জ পদক পেয়েছিলেন; এই সংস্থা তাঁকে ২০১৫ সালে আবারও সম্মানিত করেছিল রৌপ্য পদক দিয়ে। বৈজ্ঞানিক ও শিল্প গবেষণা পরিষদ তাঁকে ২০০৭ সালে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করেছিল, যেটি একটি সর্বোচ্চ ভারতীয় বিজ্ঞান পুরস্কার। ২০০৯ সালে তিনি ভারতীয় বিজ্ঞান একাডেমীর ফেলো নির্বাচিত হয়েছিলেন এবং ২০১৫ সালে তিনি ভারতীয় জাতীয় বিজ্ঞান একাডেমী থেকে ফেলো নির্বাচিত হন। তিনি আরও বেশ কয়েকটি গবেষণা ফেলোশিপ পেয়েছিলেন, যার মধ্যে আছে আলেকজান্ডার ভন হামবোল্ট ফেলোশিপ (২০০২–০৩), রামনা ফেলোশিপ (২০০৬–০৯ এবং ২০১০–১৩), এবং বিজ্ঞান ও প্রযুক্তি বিভাগের জে. সি. বোস জাতীয় ফেলোশিপ (২০১৩)।
শান্তনু ভট্টাচার্য

শান্তনু ভট্টাচার্য (জন্ম:১৯৫৭) একজন ভারতীয় রসায়নবিদ এবং ভারতীয় বিজ্ঞান ইনস্টিটিউটের অধ্যাপক। তিনি অ্যামিনো অ্যাসিড, চাক্রিক পেপটাইড এবং জৈবনিকভাবে সক্রিয় প্রাকৃতিক উপাদানগুলো নিয়ে বিস্তারিত গবেষণা করেছেন। এছাড়াও শান্তনু ভারতীয় বিজ্ঞান একাডেমি, বিশ্ব বিজ্ঞান একাডেমি ও ইন্ডিয়ান একাডেমি অব সায়েন্সেস এর একজন নির্বাচিত ফেলো। রাসায়নিক বিজ্ঞানে অবদানের জন্য শান্তনুকে ভারতীয় বৈজ্ঞানিক ও শিল্প গবেষণা কাউন্সিল ২০০৩ সালে ভারতে বিজ্ঞানের অন্যতম সর্বোচ্চ সম্মানজনক পুরস্কার শান্তি স্বরূপ ভাটনগর পুরস্কার প্রদান করে। এছাড়াও তিনি ২০০২ সালে ভারত সরকারের জীবপ্রযুক্তি বিভাগের জাতীয় জীববিজ্ঞান পুরস্কার এবং ২০১০ সালে টোয়াস পুরস্কারে ভূষিত হন। বর্তমানে তিনি ভারতীয় বিজ্ঞান শিক্ষা ও গবেষণা সংস্থান (IISER) - তিরুপতি এর ডিরেক্টর পদে আসীন।
শান্তনু ভট্টাচার্য ১৯৫৭ সালের ২৩ জুন ভারতের পশ্চিমবঙ্গ রাজ্যে জন্মগ্রহণ করেন। তিনি কলকাতা বিশ্ববিদ্যালয় হতে রসায়নে স্নাতক (সম্মান) ও রাজাবাজার বিজ্ঞান কলেজ থেকে স্নাতকোত্তর ডিগ্রি লাভ করেন। অতঃপর তিনি যুক্তরাষ্ট্র জীব-জৈব বিজ্ঞান বিষয়ে অধ্যয়ন শুরু করেন। নিউ জার্সি অঙ্গরাজ্যের নিউ ব্রান্সউইক শহরের (কানাডার নিউ ব্রান্সউইক শহরের সাথে বিভ্রান্ত হওয়া যাবে না) রুটগার্স বিশ্ববিদ্যালয়ে রবার্ট এ মসের অধীনে শান্তনু গবেষণা শুরু করেন। ১৯৮৮ সালে তিনি পিএইচডি ডিগ্রি লাভ করেন। অতঃপর শান্তনু এমআইটিতে নোবেল বিজয়ী হর গোবিন্দ খোরানার অধীনে ডক্টরেটোত্তর পড়াশোনা সম্পন্ন করেন। ঝিল্লিস্থ প্রোটিনে সংকেত সঞ্চালন ছিল এমআইটিতে তার গবেষণার বিষয়বস্তু। ভারতে প্রত্যাবর্তন করে তিনি ভারতীয় বিজ্ঞান ইনস্টিটিউটে যোগদান করেন। তিনি ১৯৯১ থেকে ১৯৯৬ সাল পর্যন্ত সহকারী অধ্যাপক, ১৯৯৬ থেকে ২০০১ সাল পর্যন্ত সহযোগী অধ্যাপক ও ২০০১ সাল থেকে অধ্যাপক হিসেবে দায়িত্ব পালন করছেন। তিনি বর্তমানে সেখানে জৈব রসায়ন বিভাগের সভাপতিরূপে দায়িত্ব পালন করছেন। তিনি জওহরলাল নেহরু বিজ্ঞান গবেষণা কেন্দ্রের রাসায়নিক জীববিজ্ঞান শাখার অবৈতনিক অধ্যাপকরূপেও কর্মরত আছেন। 
রসায়ন ও জীববিজ্ঞান উভয় বিষয়ের সঙ্গেই তার গবেষণা ওতপ্রোতভাবে জড়িয়ে আছে। প্রকৃতিতে লভ্য নয় এমন অ্যামিনো অ্যাসিড, চাক্রিক পেপটাইড, ডিএনএ অণুর বন্ধন গঠনকারী ক্ষুদ্র অণু - এসব বিষয়ে তার বিশদ পর্যবেক্ষণ ও অবদান রয়েছে। লিপিডের আণবিক গঠন, পেপটাইডের নকশা, মাইসেলির (কোষ প্রাচীরের ক্ষুদ্রতম গাঠনিক একক) গাঠনিক অধ্যয়ন, ডিএনএ বন্ধনসৃজক ক্যান্সারবিরোধী এজেন্ট , ন্যানোকণা আবিষ্কার ও সংশ্লেষণ - এসব ক্ষেত্রে শান্তনুর কাজ নতুন দিগন্ত উন্মোচন করেছে। ভারতীয় বিজ্ঞান একাডেমির ওয়েবসাইটে তার ১১৭টি গবেষণা প্রবন্ধ তালিকাভুক্ত হয়েছে। জৈব ও আণবিক অধ্যয়নের জন্য তিনি ভারতীয় বিজ্ঞান ইনস্টিটিউটে একটি বিজ্ঞানাগার গড়ে তুলেন। তিনি বহু বিজ্ঞানীর স্নাতকোত্তর, ডক্টরেট এবং ডক্টরেটোত্তর গবেষণা তত্ত্বাবধান করেছেন। তিনি "বায়োকনজুগেট কেমিস্ট্রি" এবং আমেরিকান রসায়নবিদ সমিতির "লাংমুইর"(পৃষ্ঠীয় ও কলয়েড রসায়ন নিয়ে আলোচনা করা সাময়িকী) এর ন্যায় জার্নালের সম্পাদনা পর্ষদেও নিয়োজিত আছেন। 
১৯৯৭ সালে শান্তনু ভট্টাচার্য বি.এম. বিড়লা বিজ্ঞান পুরস্কার লাভ করেন। দুই বছর পরে তিনি ভারতের কণা গবেষণা সমিতির পদক লাভ করেন। জীববিজ্ঞান পুরস্কার, শান্তি স্বরূপ ভাটনগর পুরস্কার এবং টোয়াস পুরস্কার ছাড়াও শান্তনু ২০১৩ সালে রণবক্সী গবেষণা পুরস্কার, ২০০৪ সালে পি ইউ ভাগ্যতারা জাতীয় পুরস্কার, ২০০৪ সালে কেন্দ্রীয় ঔষধ গবেষণা ইনস্টিটিউটের সিডিআরআই পুরস্কার ও ২০০৭ সালে জি ডি বিড়লা পুরস্কার লাভ করেন। ১৯৯৮-২০০৩ মেয়াদে তিনি বিজ্ঞান ও প্রযুক্তি দপ্তরের স্বর্ণজয়ন্তী ফেলোশিপ ও ২০০৮ সালে জগদীশচন্দ্র বসু বৃত্তি লাভ করেন।
মহানগর দায়রা জজ আদালত

মহানগর দায়রা জজ আদালত বা মহানগর সেশন জজ কোর্ট এক ধরনের দায়রা আদালত যা কেবলমাত্র বাংলাদেশের মহানগর শহরে পাওয়া যায়। মহানগর দায়রা আদালত কেবলমাত্র মহানগর অঞ্চলের ফৌজদারি মামলাগুলি মোকাবেলা করে। এই আদালতগুলি দায়রা জজদের অধীনে পরিচালিত হয়। বাংলাদেশের ফৌজদারী কার্যবিধির ২০০৯ সংশোধনী অনুসারে দায়রা জজদের সরকার নিয়োগ করে।
ফৌজদারী কার্যবিধির জন্য মহানগর শহরগুলির জন্য বাংলাদেশ সরকার পৃথক দায়রা আদালত প্রতিষ্ঠা করতে হবে। মহানগর ম্যাজিস্ট্রেট আদালতগুলি মহানগর দায়রা জজ আদালতের নিয়ন্ত্রণাধীন এবং অধীনস্থ।
বর্তমানে একটি মহানগর দায়রা জজ আদালতের সমন্বয়ে একটি তিন-স্তরের কাঠামো রয়েছে-
মহানগর দায়রা জজ এবং অতিরিক্ত মহানগর দায়রা জজদের একই অনুশীলনের ক্ষমতা রয়েছে তবে অতিরিক্ত মহানগর দায়রা জজের দায়িত্ব মহানগর দায়রা জজ ভাগ করে দেন। যুগ্ম দায়রা জজ মহানগর দায়রা জজের অধস্তন। মহানগর দায়রা জজ বিধি তৈরি করতে পারেন বা যুগ্ম দায়রা জজদের বিশেষ আদেশ দিতে পারেন।
ফৌজদারী কার্যবিধির দণ্ডকে মহানগর দায়রার বিচারকরা যে শাস্তি দিতে পারেন তা সংজ্ঞায়িত করে। সিআরপিসি মহানগর দায়রা জজ এবং অতিরিক্ত মহানগর দায়রা জজকে আইন দ্বারা অনুমোদিত যে কোন সাজা প্রদান করার নির্দেশ দিয়েছে। তবে এই জাতীয় বিচারকের দ্বারা যে কোনও মৃত্যুদণ্ড কার্যকর করার জন্য উচ্চ আদালত বিভাগের নিশ্চয়তার প্রয়োজন হয়।
যেখানে সিআরপিসি যৌথ মহানগর দায়রা জজের জন্য কয়েকটি বিধিনিষেধ প্রয়োগ করেছে। যুগ্ম মহানগর দায়রা জজ মৃত্যুদণ্ড বা দশ বছরের বেশি কারাদণ্ড ব্যতীত যে কোনও সাজা দিতে পারবেন।
গড়রৌলী রাজ্য

গড়রৌলী রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী গড়রৌলী গ্রামটি বর্তমানে মধ্যপ্রদেশ রাজ্যে টিকামগড় জেলায় অবস্থিত।
১৮১২ খ্রিস্টাব্দে ব্রিটিশ সরকারের তরফ থেকে মাহেবার (বর্তমান ইটাওয়া জেলায় অবস্থিত) ঠাকুর ভাগবত সিংয়ের দ্বিতীয় পুত্র দেওয়ান বাহাদুর গোপাল সিং সামন্ততান্ত্রিক সনদ লাভ করলে গড়রৌলী একটি দেশীয় রাজ্যের পরিণত হয়। দেওয়ান বাহাদুর গোপাল সিং ছিলেন এই রাজ্যের প্রথম শাসক।
রাজ্যটির দুটি অশ্বারোহী বাহিনী ৫৬ টিপদাতিক সৈন্য বাহিনী এবং চারটি বন্দুক ব্যবহার করার ছাড়পত্র ছিল। দেশীয় রাজ্যটির প্রতিষ্ঠাতা সহ তার উত্তরসূরি প্রত্যেক শাসক দেওয়ান সাহেব বা দেওয়ান বাহাদুর উপাধি পেয়েছিলেন৷
বুন্দেলখন্ড এজেন্সি অন্তর্গত‌ এই গড়রৌলী রাজ্যটি একটি অ-তোপ সেলামী রাজ্য ছিলো। ১৯০১ খ্রিস্টাব্দের জনগণনা অনুসারে রাজ্যটির জনসংখ্যা ছিলো ৫,২৩১ জন এবং ১০১ বর্গ কিলোমিটার ক্ষেত্রফলের জন্য রাজ্যের করের পরিমাণ ছিলো বার্ষিক ২৫,০০০ ভারতীয় মুদ্রা৷ ১৯৪৭ খ্রিস্টাব্দে ভারত সরকার এই রাজ্যটিকে আত্মসাৎ করলে একবছরের জন্য এটি বিতর্কিত অঞ্চল হয়ে থাকে৷ ১৯৪৮ খ্রিস্টাব্দের ৩রা মার্চ তারিখে সর্বসম্মতিতে রাজ্যটি ভারতের অন্তর্ভুক্ত হয়৷ রাজ্যটির জন্য ৩৪,০০০ ভারতীয় মুদ্রা রাজাভাতা নির্ধারণ করা হয়৷
গড়রৌলী দেশীয় রাজ্যের শাসকগণ দেওয়ান উপাধিতে ভূষিত হতেন৷
গৌরীহর রাজ্য

গৌরীহর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী গৌরীহর গ্রামটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।
১৮০৭ খ্রিস্টাব্দে অজয়গড় রাজ্য ভেঙে তৈরী হয় নতুন গৌরীহর রাজ্য৷ রাজ্যটি ১৮৪ বর্গ কিলোমিটার জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৭,৭৬০ জন৷ ১৮০৭ খ্রিস্টাব্দে রাজারাম এই রাজ্যের প্রথম শাসক ছিলেন৷ রাজা প্রতাপ সিং জুদেব ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷ মহারাজা চন্দ্রভানু সিং জুদেব ছিলেন গৌরীহর রাজ্যের শেষ রাজা৷
গৌরীহর দেশীয় রাজ্যের শাসকগণ প্রাথমিকভাবে 'সর্দার সওয়াই' এবং ১৮৫৯ খ্রিস্টাব্দে থেকে 'রাও' উপাধিতে ভূষিত হতেন৷
সঞ্জু স্যামসন

সঞ্জু বিশ্বনাথ স্যামসন (; জন্ম: ১১ নভেম্বর ১৯৯৪) হলেন একজন ভারতীয় ক্রিকেটার। তিনি ঘরোয়া ক্রিকেটে কেরল ক্রিকেট দলের প্রতিনিধিত্ব করেন। তিনি দ্বিতীয় সর্বকনিষ্ঠ খেলোয়াড় হিসেবে আইপিএল এবং চ্যাম্পিয়ন্স লিগ টুয়েন্টি২০তে একটি হাফ সেঞ্চুরি করেন। ২০১৩ সালের ২৯ এপ্রিল ১৮ বছর বয়সে রাজস্থান রয়্যালসের হয়ে রয়্যাল চ্যালেঞ্জার্স ব্যাঙ্গালোরের বিপক্ষে এই কৃতিত্ব অর্জন করেন। তিনি অস্ট্রেলিয়ায় অনুষ্ঠিত ২০১৩ শীর্ষ শেষ অনূর্ধ্ব-১৯ সিরিজ এবং ২০১৪ অনূর্ধ্ব-১৯ বিশ্বকাপে ভারত অনূর্ধ্ব-১৯ দলের সহ-অধিনায়ক নিযুক্ত হন। তিনি ২০১৪ সালের ইংল্যান্ড সফরে সীমিত ওভারের ম্যাচের জন্য ভারতীয় দলে অন্তর্ভুক্ত ছিলেন। সঞ্জু প্রথম উইকেট-কিপার ব্যাটসম্যান হিসেবে বিজয় হাজারে ট্রফিতে দ্বিশতক হাঁকান। তিনি কেরলের হয়ে গোয়ার বিপক্ষে অপরাজিত ২১২ করেন। এটি বিজয় হাজারে ট্রফির সর্বোচ্চ ব্যক্তিগত রানের সংগ্রহ এবং লিস্ট এ ক্রিকেট-এ দ্রুততম দ্বিশতক।
সঞ্জু ১১ই নভেম্বর ১৯৯৪ কেরল রাজ্যের তিরুবনন্তপুরমের জন্মগ্রহণ করেন। তার পিতা বিশ্বনাথ দিল্লি পুলিশের কনস্টেবল ও ফুটবল খেলোয়াড় ছিলেন এবং তার মাতা লিলি। তার বড় ভাই স্যালি স্যামসন। সঞ্জু দিল্লির রোজারি মাধ্যমিক বিদ্যালয়ে পড়াশোনা করেন এবং তিরুবনন্তপুরমের সেন্ট জোসেফস উচ্চ মাধ্যমিক বিদ্যালয় থেকে উচ্চ মাধ্যমিক সমাপ্ত করেন। তিনি তিরুবনন্তপুরমের মার ইভানিয়স কলেজ থেকে ইংরেজি সাহিত্যে বি.এ. ডিগ্রি অর্জন করেন।
বাজি (১৯৫১-এর চলচ্চিত্র)

বাজি হচ্ছে ১৯৫১ সালে মুক্তিপ্রাপ্ত একটি হিন্দি চলচ্চিত্র। গুরু দত্তের পরিচালনায় চলচ্চিত্রটিতে দেব আনন্দ অভিনয় করেছিলেন। চলচ্চিত্রটির কাহিনী এবং চিত্রনাট্য লিখেছিলেন বলরাজ সাহনি; I’m going out of my room loloপ্রযোজনা দেব আনন্দ নিজেই তার 'নবকেতন ফিল্মস' প্রতিষ্ঠান দ্বারা করেছিলেন। ১৯৪৬ সালের মার্কিন চলচ্চিত্র গিল্ডার কাহিনীর সঙ্গে এই p'বাজি' চলচ্চিত্রের কাহিনীর কিছুটা মিল পাওয়া যায়।
চলচ্চিত্রটিতে দেব আনন্দ ছাড়াও গীতা বালি এবং কল্পনা কার্তিক অভিনয় করেছিলেন; শচীন দেব বর্মণের সুর করা চলচ্চিত্রটির গানগুলো দারুণ জনপ্রিয় ছিলো। চলচ্চিত্রটিকে দেব আনন্দ অভিনীত অন্যতম সেরা চলচ্চিত্র ধরা হয়।
শচীন দেব বর্মণ চলচ্চিত্রটির সঙ্গীত পরিচালক ছিলেন।
যুক্তরাষ্ট্রের ব্যস্ততম বিমানবন্দরগুলির তালিকা

নীচে মোট যাত্রী সংখ্যা অনুযায়ী যুক্তরাষ্ট্রের ১০ টি বৃহত্তম বিমানবন্দরের একটি তালিকা রয়েছে।
বসোদা রাজ্য

বসোদা রাজ্য ছিলো ব্রিটিশ শাসিত ভারতে অবস্থিত একটি পূর্বতন দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বসোদা শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। সমগ্র রাজ্যটি মালব মালভূমি অঞ্চলে অবস্থিত ছিলো৷ রাজ্যটির ক্ষেত্রফল ছিলো ১০৪ বর্গ কিলোমিটার এবং ১৯০১ খ্রিস্টাব্দের জনগণনা অনুসারে জনসংখ্যা ছিলো ৪,৮৯৭ জন৷
গোয়ালিয়র রাজ্যের বাসোদা জায়গীর থেকে পৃথক করার জন্য রাজ্যটি নবাব বসোদা বা হায়দারগড় বসোদা নামেও পরিচিত ছিলো৷ 
কুর্বাই রাজ্যের নবাব মহম্মদ দিলের খানের পুত্র মহম্মদ আহসানুল্লা খান ১৭৫৩ খ্রিস্টাব্দে এই রাজ্যটি প্রতিষ্ঠা করেন৷ এই রাজ্যের শাসকরা ছিলেন পার্শ্ববর্তী কুর্বাই ও মহম্মদগড় রাজ্যের শাসকদের মতোই মধ্যপ্রদেশের পাঠান জাতির প্রতিনিধি৷ ১৮১৭ থেকে ১৮২২ খ্রিস্টাব্দের মধ্যে গোয়ালিয়রের মহারাজা এই রাজ্যটিকে দখল করেন৷ ১৮২২ খ্রিস্টাব্দ থেকে ভারতের স্বাধীনতা অবধি বাসোদা একটি ব্রিটিশ করদ রাজ্যে পরিণত হয়৷ ১৯৪৭ খ্রিস্টাব্দে ভারতের স্বাধীনতা লাভের পর এই বাসোদা রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
বাসোদা দেশীয় রাজ্যের শাসকগণ নবাব উপাধিতে ভূষিত হতেন৷
কুরাইশ (ভিডিও গেম)

কুরাইশ: দ্য গেম হল ২০০৫ সালের বাস্তব-সময়ের কৌশল ভিত্তিক ত্রিমাত্রিক কম্পিউটার ভিডিও গেম, যা সিরীয় ভিডিও গেম প্রযোজনা সংস্থা আফকার মিডিয়া দ্বারা তৈরি হয়েছে। এটি আরবি ভাষা-ভিত্তিক দ্বিতীয় গেম এবং ইসলাম-এর শুরুর দিকের লড়াইয়ের ভিত্তিতে একটি থার্ড পারসন স্ট্রাটেজি গেম, যাতে মূলত পূর্ব রোমান সাম্রাজ্য এবং পারস্যের সাসানীয় রাজবংশের বিরুদ্ধে রশিদুন খিলাফত-এর সফল অভিযানের বিষয়টিকে ফুটিয়ে তোলা হয়েছে।
২০১৮ সালে বাংলাদেশ মহিলা ক্রিকেট দলের দক্ষিণ আফ্রিকা সফর

বাংলাদেশ মহিলা ক্রিকেট দল পাঁচটি মহিলাদের একদিনের আন্তর্জাতিক এবং তিনটি মহিলাদের টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা মে ২০১৮-এ অনুষ্ঠিত হয়। 
দক্ষিণ আফ্রিকা মহিলা ডাব্লুওডিআইআই সিরিজ ৫-০ এবং ডাব্লুটিটুয়েন্টিআই সিরিজ ৩-০ তে জিতেছে।